S-115/2020

Mál þetta, sem var dómtekið 12. nóvember sl., var höfðað með ákæru lögreglustjórans á Norðurlandi eystra, dagsettri 12. mars 2020, á hendur K-kk-þgf D-x-x S-kk-þgf, kt. [...], [...], [...], „fyrir líkamsárás með því að hafa aðfaranótt föstudagsins 27. september 2019, fyrir utan veitinga- og skemmtistaðinn Cafe Amour að Ráðhústorgi 9 á Akureyri, slegið Y, kt. [...], eitt hnefahögg í andlitið, þannig að hann féll til jarðar og rak höfuðið í glugg as y lluá vesturhlið skemmtistaðarins, með þeim afleiðingum að brotaþoli rotast, höfuðkúpubrotnar (hægra megin á hnakka) og fær utanbasts blæðingu hægra megin (undir höfuðkúpu).

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og greiðslu sakarkostnaðar.

Einkaréttarkrafa:

Í málinu gerir Y, kt. [...], [...], Akureyri, bótakröfu á hendur ákærða að fjárhæð kr. 500.000-, með vöxtum skv. 8. gr., sbr. 4. gr., laga nr. 38/ 2001, um vexti og verðtryggingu frá 27. september 2019 til 14. desember 2019, en með dráttarvöxtum samkvæmt 9. gr., sbr. 6. gr. sömu laga frá þeim degi til greiðsludags. Þá er krafist þóknunar vegna réttargæslu úr hendi ákærða samkvæmt mati réttarins eða samkvæmt síðar framlögðum málskostnaðarreikningi, að viðbætum virðisaukaskatti.“

Af hálfu ákærða er þess krafist að honum verði gerð vægasta refsing sem lög frekast heimila og að refsing hans verði að öllu leyti skilorðsbundin. Þá er þess krafist að allur sakarkostnaður, þ. m. t. hæfileg málsvarnarlaun verjanda ákærða, greiðist úr ríkissjóði. Varðandi einkaréttarkröfu brotaþola, er þess krafist að hún verði lækkuð verulega.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunar-færslu, sbr. heimildarákvæði 164. gr. laga nr. 88/2008.

Þann 13. júní 2013 var ákærði dæmdur í átta mánaða fangelsi, skilorðsbundið í tvö ár fyrir brot gegn 2. mgr. 218. gr. almennra hegningarlaga. Við ákvörðun refsingar verður litið til þess að ákærði játaði sök en einnig þess að hann olli brotaþola alvarlegum áverkum. Þykir refsing ákærða hæfilega ákveðin fangelsi í fjóra mánuði. Meðferð málsins hefur dregist mjög án þess að ákærða verði um það kennt. Verður fullnustu refsingar hans því frestað skilorðsbundið, eins og nánar greinir í dómsorði.

Brotaþoli gerir kröfu um greiðslu bóta úr hendi ákærða. Hefur ákærði með háttsemi sinni bakað sér bótaskyldu. Þykja bætur hæfilega ákveðnar 400.000 kónur, auk vaxta eins og krafist er. Þá greiði brotaþoli ákærða 150.000 krónur í málskostnað.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, B-kk-ef J-kk-ef, sem þykja hæfilega ákveðin 353.400 krónur, að virðisaukaskatti meðtöldum, og útlagðan kostnað hans, eins og greinir í dómsorði.

A-kvk-nf S-kvk-nf héraðsdómari kveður upp dóminn.

Dómsorð :

Ákærði, K-kk-nf D-kk-nf S-kk-nf, sæti fangelsi í fjóra mánuði en fresta skal fullnustu refsingarinnar og hún falla niður að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Ákærði greiði brotaþola, Y, 4 00.000 krónur, auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 27. september 2019 til 14. desember 2019, en dráttarvöxtum samkvæmt 1. mgr. 6. gr. sömu laga frá þeim degi til greiðsludags. Þá greiði hann brotaþola 150.000 krónur í málskostnað.

Ákærði greiði 481.915 krónur í sakarkostnað, þ. m. t. þóknun skipaðs verjanda síns, B-kk-ef J-kk-ef lögmanns, 353.400 krónurog 41.065 króna útlagðan kostnað hans.